1 Απριλίου 2021

**Ομάδα Εργασία για την υποστήριξη και την κοινωνική ένταξη των αστέγων**

Από το Γραφείο Τύπου του Υπουργείου Εργασίας και Κοινωνικών Υποθέσεων εκδόθηκε η ακόλουθη ανακοίνωση:

Ομάδα Εργασίας για την υποστήριξη και την υποβολή προτάσεων για την κοινωνική ένταξη των αστέγων συγκροτεί το Υπουργείο Εργασίας και Κοινωνικών Υποθέσεων, με απόφαση του Γενικού Γραμματέα Κοινωνικής Αλληλεγγύης και Καταπολέμησης της Φτώχειας, Γιώργου Σταμάτη.

Η Ομάδα Εργασίας αποτελείται από 31 μέλη, υπό την προεδρία του Γ.Γ. κ. Σταμάτη, και έργο της είναι η παρακολούθηση του φαινομένου της αστεγίας και η υποβολή προτάσεων πολιτικής σε όλα τα στάδια παρέμβασης για την αντιμετώπισή του. Αυτά περιλαμβάνουν την καταγραφή, την παρέμβαση στην κρίση, την μεταβατική φιλοξενία, την υποστηριζόμενη διαβίωση, την επανένταξη και την μεταπαρακολούθηση.

Ακόμη η Ομάδα Εργασία είναι αρμόδια για την ανάπτυξη σχεδίου δράσης για την αντιμετώπιση εκτάκτων αναγκών ή κρίσεων, για τον προσδιορισμό πηγών χρηματοδότησης των προτεινόμενων πολιτικών, καθώς και την καταγραφή καλών πρακτικών από το ευρωπαϊκό και διεθνέςπεριβάλλον.

Εντός έξι μηνών από τη δημοσίευση της σχετικής απόφασης, η Ομάδα θα έχει ολοκληρώσει τη σύνταξη κειμένου με ευρήματα, καλές πρακτικές και εμπεριστατωμένες προτάσεις.

Μέλη της Ομάδας Εργασίας είναι οι:

1) **Γεώργιος Σταμάτης**, Γενικός Γραμματέας Κοινωνικής Αλληλεγγύης και Καταπολέμησης της Φτώχειας, ως Πρόεδρος,

2) **Αθηνά Διακουμάκου**, Προϊσταμένη της Γενικής Διεύθυνσης Κοινωνικής Αλληλεγγύης ως τακτικό μέλος, με αναπληρωτή τον Γεώργιο Πλανήτερο, Προϊστάμενο της Διεύθυνσης Καταπολέμησης της Φτώχειας,

3) **Αναστασία Παρασκευοπούλου**, Προϊσταμένη Τμήματος Κοινωνικών Πολιτικών Στέγασης της Διεύθυνσης Καταπολέμησης της Φτώχειας, ως τακτικό μέλος με αναπληρωτή τον Στέλιο Καμπουρίδη, υπάλληλο του Τμήματος Κοινωνικών Πολιτικών Στέγασης, της Διεύθυνσης Καταπολέμησης της Φτώχειας,

4) **Άρτεμις Αναγνώστου-Δεδούλη**, Πρόεδρος του Εθνικού Κέντρου Κοινωνικής Αλληλεγγύης (ΕΚΚΑ), με αναπληρώτρια την Παρασκευή Κοροβίλα, Κοινωνική Λειτουργό,

5) **Δημήτριος Παπαστεργίου**, Πρόεδρος της Κεντρικής Ένωσης Δήμων Ελλάδας ως τακτικό μέλος, με αναπληρωτή τον Γεράσιμο Φεσσιάν, υπάλληλο της ΚΕΔΕ και συνεργάτη του προέδρου της,

6) **Χρήστος Κουϊμτσίδης**, Εθνικός Συντονιστής για την Αντιμετώπιση των Ναρκωτικών,

7) **Ηρακλής Μοσκώφ**, Εισηγητή για την Καταπολέμηση της Εμπορίας Ανθρώπων,

8) **Σπυρίδων Πρωτοψάλτης**, Διοικητής του Οργανισμού Απασχόλησης Εργατικού Δυναμικού (ΟΑΕΔ) ως τακτικό μέλος, με αναπληρωτή τον Γεώργιο Καραχάλιο, Αναπληρωτή Προϊστάμενο Διεύθυνσης Γραμματείας Διοικητή,

9) **Παναγιώτα Αρβανίτη**, Πρόεδρος Διοικητικού Συμβουλίου του Ελληνικού Δικτύου για την Καταπολέμηση της Φτώχειας,

10) **Ελένη Τάκου**, Αναπληρώτρια Διευθύντρια και Υπεύθυνη Συνηγορίας της Human Rights360 ως τακτικό μέλος, με αναπληρώτρια την Αικατερίνη Πουρναρά, νομική εμπειρογνώμονα στο Human Rights360,

11) **Δήμητρα Κουντουριώτη,** Επιχειρησιακή Διευθύντρια της Ithaca Laundry,

12) **Κωνσταντίνα-Μαρία Κωνσταντίνου**, Project Manager του Streetwork Project του Προμηθέα,

13) **Μαρία Καρρά**, Ιδρυτικό Μέλος της Emfasis Foundation,

14) **Σπυρίδων Φρεμεντίτης**, Πρόεδρος Διοικητικού Συμβουλίου της Equal Society - Κοινωνία Ίσων Ευκαιριών,

15) **Γρηγόριος Βαλλιανάτος**, Πρόεδρος Διοικητικού Συμβουλίου του Δικτύου για το Δικαίωμα στη Στέγη και την Κατοικία,

16) **Αντώνιος Αυγερινός**, Πρόεδρος του Ελληνικού Ερυθρού Σταυρού,

17) **Μαρίνα Μαθά - Γαλανού**, Πρόεδρος του Σωματείου Υποστήριξης Διεμφυλικών,

18) **Χρήστος Αλεφάντης**, Διευθυντής Σύνταξης Περιοδικού Δρόμου ΣΧΕΔΙΑ,

19) **Κωνσταντίνα Βαρδαραμάτου**, Πρόεδρος Διοικητικού Συμβουλίου της PRAKSIS,

20) **Αναστάσιος Υφαντής**, Επιχειρησιακός Διευθυντής των Γιατρών του Κόσμου,

21) **Γρηγόριος Λέοντας**, Πρόεδρος Κέντρου Υποδοχής και Αλληλεγγύης Δήμου Αθηναίων (ΚΥΑΔΑ),

22) **Αικατερίνη Πούτου**, Νόμιμη Εκπρόσωπο της ΑΡΣΙΣ, Κοινωνική Οργάνωση Υποστήριξης Νέων,

23) **Αθανάσιος Θεοχάρης**, Πρόεδρος του ΟΚΑΝΑ ως τακτικό μέλος, με αναπληρωτή τον Αθανάσιο Δημητριάδη, αντιπρόεδρο του Οργανισμού κατά των Ναρκωτικών, (ΟΚΑΝΑ),

24) **Λάζαρος Πετρομελίδης**, μέλος του Δ.Σ. της Feantsa στην Ελλάδα,

25) **Αλεξάνδρα Αλαμάνου**, υπεύθυνη προγράμματος στήριξης αστέγων στην Κλίμακα ως τακτικό μέλος, με αναπληρώτρια την Όλγα Θεοδωρικάκου, υπεύθυνη έργων και στρατηγικής στην Κλίμακα,

26) **Λεωνίδας Κωτούλας**, Κοινωνικός Λειτουργός του Αγρ. Καταστήματος Κράτησης Νέων Κασσαβέτειας, από την Επάνοδο,

27) **Νικήτας Κανάκης**, επιστημονικός υπεύθυνος του προγράμματος Στέγη και Εργασία στην Κοινωφελή Δημοτική Επιχείρηση Πειραιά (ΚΟΔΕΠ),

28) **Αντωνία Καπέλλα**, Κοινωνιολόγος στο Εθνικό Κέντρο Κοινωνικών Ερευνών (ΕΚΚΕ),

29) **Ελευθερία Κουμαλάτσου**, Κοινωνιολόγος, Εμπειρογνώμονας για θέματα κοινωνικής ένταξης Ρομά,

30) **Νικόλαος Σωτηρόπουλος**, αναπληρωτής διευθυντής στο ιδιαίτερο γραφείο του Υπουργού Εργασίας και Κοινωνικών Υποθέσεων,

31) **Κωνσταντίνος Γλούμης**, Διευθυντής του ιδιαίτερου γραφείου της Υφυπουργού Κοινωνικών Υποθέσεων.

**ΑΠΟ ΤΟ ΓΡΑΦΕΙΟ ΤΥΠΟΥ**